 Five G: Ìjọba àpapọ, ẹ so ifilọlẹ ẹrọ alatagba 5G rọ na - ilé asofin àgbà Ilé asofin àgbà pàrọwà yìí lásìkò ìjíròrò lórí abá kan, tí asofin Uche Ekwunife gbé wa ṣíwájú ilé, èyí tó fi ń pe àkíyèsí àwọn asofin àgbà si ipo ti ifilọlẹ ẹrọ 5G náà dé dúró. Sẹnatọ Ekwunife ni, òun gbé àbá ọhun wá síwájú ilé, láti rọ ìjọba àpapọ pé kò sún ifilọlẹ ẹrọ alatagba 5G ọhun síwájú títí tí yóò fi parí ìwádìí rẹ, lọnà àti fi dá àwọn ọmọ Nàìjíríà lójú pé, ààbò tó péye wà fún wọn. Ǹjẹ ààrùn ni coronavirus bí? Nígbà tó ń dá si ìjíròrò náà, igbakeji olórí ọmọ ẹgbẹ òṣèlú tó pọ julọ, Sẹnatọ Ajayi Boroffice ni ifilọlẹ ẹrọ alatagba 5G náà, tí ń mú awuyewuye tó pọ lọwọ. O ni yóò dáa kí ìjọba gba àwọn èèyàn tó mọ nípa ẹrọ alatagba naa láàyè láti jíròrò lórí ire àti ibi tó wà nínú ẹrọ itakun agbaye náà. Nínú ọrọ tíẹ, Sẹnatọ Opeyemi Bamidele ni, ìjọba tí kò bá mọ ojuse rẹ ni isẹ, ní yóò máa tẹwọgba àmúlò ẹrọ ìgbàlódé tó léwu fún àwọn araalu. Kínni ààrùn coronavirus nííṣe pẹlú ìmọ ẹrọ 5G? O ni kò sí ileesẹ ìjọba kankan tó tíì ṣe ìwádìí imọ ìjìnlẹ nípa ẹrọ alatagba 5G náà, kò tó di pé a ń ṣe ifilọlẹ rẹ. Ilé asofin àgbà tí wá rọ àwọn igbimọ ilé to wà feto ibaraẹnisọrọ, ìmọ sayẹnsi, ẹrọ itakun àgbáyé pẹlú eto ìlera láti ṣe ẹkúnrẹrẹ ìwádìí lórí ẹrọ alatagba 5G, ká lee mọ àǹfààní àbí àléébù ẹrọ alatagba náà : Ilé asofin àgbà ilẹ wa ti rọ ìjọba àpapọ láti so ifilọlẹ ẹrọ alatagba itakun àgbáyé 5G rọ ná. 